Belarus Ukraina bilan chegarada harbiy mashg'ulotlar o'tkazadi

Ukrainaning Jitomir, Kiev va Chernigov viloyatlari bilan chegaradosh Belarusning Gomel viloyatida 22 iyundan 1 iyulga qadar rejalashtirilgan safarbarlik mashqlari o'tkaziladi. Bu haqda “BELTA” xabar berdi.
Gomel viloyati harbiy komissari Andrey Krivonosov mashg'ulotlarda mamlakat Qurolli kuchlari harbiy komissariyatlari va tashkilotlari ishtirok etishini aytgan.
“Mashqlar qurolli kuchlar ob'ektlariga tutash ma'lum hududlarda bo'lib o'tadi”, — deya aniqlik kiritgan u. Gomel viloyatidagi poligonlarida o't ochish mashg'ulotlari o'tkaziladi. Unda harbiy komissarliklarning jangovar va safarbarlik shayligi, harbiy xizmatchilarning harbiy bilim va amaliy ko'nikmalarini oshirish ko'zda tutilgan.
Shuningdek, 28 iyundan 16 iyulga qadar Jlobin viloyatida hududiy qo'shinlar harbiy mashg'ulotlar o'tkaziladi. Tadbirlar doirasida hududiy ob'ektni qo'riqlash va himoya qilish, shuningdek, qo'poruvchilik va razvedka guruhlariga qarshi kurash amaliyoti olib boriladi.
Avvalroq Belarus Ukraina bilan chegaraga maxsus operatsiya kuchlarini joylashtirgandi. Shuningdek, Belarus Ukrainada “maxsus operatsiya” olib borgandi.